stanford-oval/wikipedia huggingface dataset:
נועה ברקאי

| --- | --- |
אין תמונה חופשית
 לידה:  17 בדצמבר 1972 (בת 51)
 מדינה:  ישראל 
 פרופיל ב-IMDb
 
נועה ברקאי (נולדה ב-17 בדצמבר 1972) היא שחקנית ישראלית.
שחקני סדרת הטלוויזיה "מגדלים באוויר" - עומדים משמאל לימין: אדוה בולה, נועה ברקאי, אלון אולארצ'יק, טלי שרון; יושבת: עירית גידרון
ביוגרפיה

ברקאי גדלה בקריית ביאליק. אביה היה מורה לדרמה בבית ספר תיכון ואמה הייתה כימאית. אחותה היא הבמאית והתסריטאית תמר ברקאי.
למדה משחק בניסן נתיב. בשנת 2002 השתתפה כשחקנית אורחת בטלנובלה "לחיי האהבה" בתפקיד השוטרת מורן. בשנת 2006 שיחקה בסרט הקולנוע "הבועה", בו השתתפו, בין היתר, ציון ברוך, דניאלה וירצר, יוסף סוויד ואוהד קנולר. בספטמבר באותה שנה, יצא לאקרנים סרטו של דרור סבו "NO אקזיט", בו היא השתתפה.
בשנת 2007 שיחקה בסדרת הדרמה "להוציא את הכלב" ששודרה ב-HOT3. בשנת 2008 שיחקה באותו ערוץ בסדרה "תעשה לי ילד". בשנת 2009 שיחקה בסדרה "מגדלים באוויר" ששודרה בערוץ 10.
בשנת 2010 שיחקה במיני-סדרה "נבלות". באותה שנה שיחקה בסרט "אווה עוזבת" לצדו של ירון מוטולה.
בשנת 2011 גילמה את דמותה של "אתי" בסרט הקולנוע "מבול". בשנת 2012 הוקרנה ב-HOT3 סדרת הדרמה "ילדי ראש הממשלה", בה היא השתתפה.  בנובמבר 2015 החלה לשחק בסדרת הדרמה "הצורף".
מלמדת משחק באימפרו ובניסן נתיב.
חיים אישיים

ברקאי נשואה לבמאי דרור סבו ולהם שני ילדים. אחותה תמר ברקאי הייתה נשואה לשחקן ומנחה הטלוויזיה עמוס שוב.
פילמוגרפיה > קולנוע

2006: הבועה
2006: NO אקזיט
2010: בארות מים
2010: אווה עוזבת
2011:  מבול
2013: תחת אותה השמש
2015: גבולות
פילמוגרפיה > טלוויזיה

2003-2004: פרנקו וספקטור
2006: פרשת השבוע (סדרת טלוויזיה)
2007: הכל דבש
2007: להוציא את הכלב
2008: על קצות האצבעות
2008: תעשה לי ילד (סדרת טלוויזיה)
2009-2010: מגדלים באוויר (סדרת טלוויזיה)
2010: נבלות
2012: ילדי ראש הממשלה
2015: הצורף
ניסאן טאון-פוד

| --- | --- |

ניסאן טאון-פוד
 מאפיינים כלליים
 יצרן:  ניסאן (Nissan Motor Company Ltd)
 שנות ייצור:  2010 (מכונת קונספט)
 הרכבה:  יפן
 חברת אם:  ניסאן
 מפרט טכני
 מנוע:  מנוע חשמלי מונע מצבר המפיק 78 כ"ס  (57 kW)
ניסאן טאון-פוד (ב-אנגלית: Nissan Townpod) היא מכונית חשמלית, אשר נבנתה כ-מכונית קונספט  והוצגה על ידי חברת הרכב היפנית ניסאן (Nissan Motor Company Ltd) בשנת 2010.
דגם ה-"ניסאן טאון-פוד" מוגדר כמכונית מיני.
הדגם הוצג לראשונה בתערוכת הרכב של פריז בשנת 2010.
"ניסאן טאון-פוד" - עיצוב

עיצוב דגם  ה-"ניסאן טאון-פוד" היה יוצא דופן. להלן מספר מאפיינים:
הגה - אליפסי
2 דלתות הצד האחוריות - נפתחות הפוך לכיוון התנועה ("דלתות התאבדות")
מאחור - 2 דלתות אשר נפתחות לצדדים
חלון גג - ממוקם בחלק האחורי של הגג, נפתח לצדדים
גלריה

ניסאן טאון-פוד
ניסאן טאון-פוד
ניסאן טאון-פוד
ניסאן טאון-פוד
ניסאן טאון-פוד
ניסאן טאון-פוד - מבא לפנס הקדמי השמאלי
ראו גם

ניסאן סוואי
ניסאן פיבו
לקריאה נוספת

ניסאן  טאון-פוד (newatlas.com/nissan-townpod)
הערות שוליים

↑  ניסאן טאון-פודTownpod - News release at Nissan Global
↑  ניסאן טאון-פוד- עיצוב הרכב designboom.com/technology/nissan-townpod
↑  עיצוב ניסאו טאון-פוד לעתיד tuvie.com/nissan-townpod-has-been-designed-for-future-entrepreneurs
משחק הפיראטים

בתורת המשחקים, משחק הפיראטים הוא סיטואציה המתארת דילמה של חלוקת שלל משותף בין כמה צדדים. תחת ההנחה שכל השחקנים במשחק הם רציונליים ומעוניינים אך ורק במיקסום רווחיהם האישיים. התוצאות המתקבלות במשחק הפיראטים יכולות להיחשב מפתיעות ואף נוגדות את האינטואיציה הראשונית שעולה לשמע תיאור המשחק. המשחק הוא גרסה של משחק האולטימטום כשזה מורחב ליותר משני שחקנים. דרך מקובלת לניתוח משחק הפיראטים היא אינדוקציה לאחור.
תיאור המשחק

נתונה קבוצה של חמישה פיראטים. הפיראטים מסומנים באותיות  \ A,B,C,D,E. הפיראטים השיגו שלל משותף של 100 מטבעות זהב ועליהם להחליט על דרך לחלקם (לא ניתן לחלק מטבע בודד). כל הפיראטים הם רציונליים ומעוניינים להגדיל את הנתח האישי שלהם בחלוקה ככל הניתן.
על קבוצת הפיראטים מוגדר סדר מלא חזק כך ש- \ E<D,D<C,C<B,B<A, כלומר הפיראט המסומן ב- \ A בכיר יותר מזה המסומן ב- \ B,  \ B בכיר יותר מ- \ C וכך הלאה.
המנגנון שלפיו מכריעים הפיראטים כיצד יחלקו את שללם הוא כדלקמן - הפיראט הבכיר מציע חלוקה של השלל. כל הפיראטים, כולל מציע ההצעה, עורכים הצבעה כדי להחליט האם לקבל את הצעת החלוקה או לא. אם ההצעה זכתה ברוב או נותרה בתיקו ההצעה מתקבלת. במידה ולא - הפיראט המציע מושלך מן הסיפון אל מותו והפיראט הבכיר מבין הנותרים מציע הצעת חלוקה משלו.
כאמור, הפיראטים מונעים אך ורק על ידי אינטרסים אישיים ואינם משתפים בהחלטתם שיקולים אלטרואיסטיים. אין להניח שהפיראטים יכבדו הסכמה כלשהי מלבד הכללים הבסיסיים שתוארו לעיל.
פתרון המשחק

ניתן היה לצפות שהפיראט הבכיר  A, יציע הצעה שתקנה לו חלק קטן מהרווח כדי להבטיח לעצמו שחבריו לא יצביעו נגדו מתוך מטרה להקטין את הקבוצה החולקת ברווח. בפועל, התוצאה המתקבלת שונה.
נתבונן תחילה במקרה שבו נותרו שני פיראטים בלבד -  D ו-  E. במקרה כזה יציע פיראט  D חלוקה של 100 מטבעות לו ו-0 מטבעות לפיראט  E היות שגם תיקו יספיק כדי לקבל את הצעת החלוקה ולכן אין לפיראט  D כל סיבה להתחשב בפיראט  E.
לאחר שברור לנו מה תהיה השתלשלות העניינים בקבוצה של שני פיראטים, ניתן לבחון מה תהיה התוצאה כאשר יוותרו הפיראטים  D,  E ו-  C. במקרה זה, פיראט  C יודע שכל רווח גדול מאפס שיוצע לפיראט  E יתקבל על ידו היות שאם תידחה הצעתו של פיראט  C הרי שפיראט  E יוותר לחסדו של פיראט  D שלא מתכוון לתת לו מאומה. לאור זאת, פיראט  C מציע לעצמו 99 מטבעות, לפיראט  D מוצעות 0 מטבעות ולפיראט  E - מטבע אחת. שיקול דומה מראה שפיראט  B יציע לפיראט  D מטבע אחת, לשני הנותרים 0 ולעצמו - 99 מטבעות ואילו פיראט  A יציע ל- C ו- E מטבע אחת, לשניים האחרים - 0 מטבעות ולעצמו - 98.
|  | פיראט A | פיראט B | פיראט C | פיראט D | פיראט E |
| --- | --- | --- | --- | --- | --- |
| שלב 1 | לא משתתף | לא משתתף | לא משתתף | 100 | 0 |
| שלב 2 | לא משתתף | לא משתתף | 99 | 0 | 1 |
| שלב 3 | לא משתתף | 99 | 0 | 1 | 0 |
| שלב 4 | 98 | 0 | 1 | 0 | 1 |
הערה -  לכאורה, פיראט  A יכול להציע מטבע אחת לכל צמד שיבחר מארבעת הפיראטים ועדיין לקבל תוצאת תיקו בהצבעה. עם זאת, אם נוסיף למערכת השיקולים של הפיראטים את ההנחה שבהינתן רווח זהה בשני פתרונות (במקרה שלנו, הרווח הוא מטבע אחת) כל פיראט יעדיף את הפתרון שיאפשר היפטרות מכמה שיותר פיראטים. ועל כן, פיראט  A צריך להציע לכל פיראט שהוא מעוניין לקבל את קולו רווח גדול יותר מזה שיציע לו כל פיראט אחר. תחת הנחה זו, הפתרון לעיל הוא פתרון יחיד.
לקריאה נוספת

הסבר על משחק הפיראטים בצורת הבסיסית וכן על אפשרויות להרחיבו למספר משתתפים גדול יותר, A classic game theory problem & more: the pirate puzzle.
ניקולאיה וקרויו

ניקולאי ואקארויו (ברומנית: Nicolae Văcăroiu; ‏נולד ב־5 בדצמבר 1943) הוא פוליטיקאי רומני, חבר המפלגה הסוציאל-דמוקרטית שכיהן כראש ממשלת רומניה בשנים 1992–1996 וכנשיא הסנאט של רומניה בשנים 2000–2008.
ביוגרפיה

ניקולאיה וקרויו נולד ב-5 בדצמבר 1943 באקרמן בממלכת רומניה.
פעילות פוליטית

בנובמבר 1992 מונה וקרויו לראש ממשלת רומניה. כהונתו כראש ממשלה החלה בכמה רפורמות כלכליות מוגבלות בתחומי המחירים הפיסקליים, התקציביים, המוניטריים והתעשייתיים, שאפשרו את חידוש הצמיחה הכלכלית של רומניה החל משנת 1993. בין 1993 ל-1996 צמח התוצר מקומי גולמי ב-17.5%, לאחר התכווצות של 24.5% בשנים 1990–1992 מיד לאחר נפילת המשטר הקומוניסטי. לאחר ירידה של 49% בייצור התעשייתי בין 1990 ל-1992, חלה עלייה של 22% בשנים 1993–1996. עם זאת, צמיחה זו לא הייתה בת קיימא, כאשר מפעלים רבים נותרו תחת ניהול חלש של המדינה, וייצרו הרבה במלאי רק כדי לדווח על נתוני הייצור העולים. עם זאת, השקעות זרות כמעט ולא היו קיימות, שכן הממשלה התנגדה לכל הפרטה משמעותית בתעשייה, אם כי באותה תקופה עדיין ניתן היה למכור מפעלים רבים במחירים סבירים. עיכובים אלה גרמו לרומניה להיכנס למיתון בסוף כהונתו של ואקארויו. במקום זאת, בחר ואקארויו בשיטת הפרטה לא יעילה: הפצה של כמה מפעלים לאוכלוסייה הכללית, עם אפשרות להירשם לחברות בבעלות המדינה, אבל בלי לספק כל מידע אמיתי ורלוונטי על המצב הכלכלי של אותם מפעלים. בסוף כהונתו, מצבם של רוב החברות הממשלתיות היה הרה אסון ורומניה התקרבה לפשיטת רגל.
מבחינה בינלאומית, באשר לסיכויי ההצטרפות לאיחוד האירופי, נחתם ב-1 בפברואר 1993 הסכם בין רומניה לקהילה האירופית, שנכנס לתוקף ב-1 בפברואר 1995. כמו כן, הגישה רומניה תחת וקרויו בקשה ראשונה לחברות בנאט"ו. בכל הנוגע ליחסים עם שכנים, הסדר ההסכמים הבילטרליים התעכב. מכיוון שיוגוסלביה הייתה תחת אמברגו בינלאומי בגלל פעולותיה בקרואטיה ובבוסניה, היחסים עמה הוקפאו. מולדובה ואוקראינה האשימו את רומניה באירדנטה, בין היתר משום שהקואליציה שתמכה בממשלתו של ואקארויו כללה כוחות לאומניים ושמרניים-קומוניסטיים (מפלגת האיחוד הלאומי הרומנית, מפלגת רומניה מארה ומפלגת העבודה הסוציאליסטית) ומשום שהיא התעקשה שההסכמים הדו-צדדיים מתייחסים להסכם ריבנטרופ-מולוטוב מ-1939, שכלל הוביל להפסדים טריטוריאליים של רומניה לברית המועצות, שממנה ירשו אוקראינה ומולדובה את גבולותיהן (מתחים אלה פחתו לאחר ביקוריהם של ואקארויו ואוליביו גרמן בקישינב ובקייב במחצית הראשונה של 1995). הונגריה, מצדה, ניהלה משא ומתן על הסכם בסיסי, אך רומניה סירבה לקבל את הכללתה באמנה זו של התחייבות לציית להמלצה 1201 של מועצת אירופה בנושא מיעוטים. ההסכם עם הונגריה נחתם בספטמבר 1996, ובמאי 1996 ניתן היה לחתום על ההסכם עם יוגוסלביה לאחר הסכם דייטון והסרת האמברגו על מדינה זו.
בעקבות השעייתו של הנשיא טראיאן בססקו על ידי הפרלמנט הרומני באפריל 2007, הפך ניקולאי ואקארויו לנשיא הזמני של רומניה לאחר שבית המשפט החוקתי של רומניה הכיר בהצבעת הפרלמנט, עד להכרזת תוצאות משאל ההדחה במאי 2007. בתקופת נשיאותו הזמנית היו לווקרויו, על פי חוקת רומניה, כל הסמכויות של נשיא, למעט שלוש מהן: הוא לא יכול היה לפזר את הפרלמנט, הוא לא יכול היה לנאום בפני הפרלמנט או לארגן משאל עם.
באוקטובר 2008 נבחר על ידי הפרלמנט לנשיא בית הדין לביקורת.
נוח סוויין

נוח היינס סוויין (באנגלית: Noah Haynes Swayne;‏ 7 בדצמבר 1804 – 8 ביוני 1884) היה משפטן ופוליטיקאי אמריקאי. הוא היה הרפובליקני הראשון שמונה כשופט בבית המשפט העליון של ארצות הברית.
ראשית חייו

נוח סוויין נולד במחוז פרדריק שבווירג'יניה בחלקו העליון של עמק שננדואה, כ-160 ק"מ מצפון-מערב לוושינגטון הבירה. הוא היה הצעיר מבין תשעת ילדיהם של ג'ושוע ורבקה (לבית סמית') סוויין. הוא היה צאצא של פרנסיס סוויין, שהיגר מאנגליה ב-1710 והתיישב ליד פילדלפיה. לאחר מות אביו ב-1809, התחנך נוח סוויין בבתי ספר מקומיים עד לכניסתו לאקדמיית מנדנדהול שבווטרפורד, וירג'יניה, בית ספר קווייקרי מכובד בו הוא למד בשנים 1817–1818. הוא החל לימודי רפואה באלכסנדריה, אך פרש מהלימודים לאחר שב-1819 נפטר מורו דר' ג'ורג' תורנטון. אף על פי שלמשפחתו לא הייתה אפשרות לממן את המשך לימודיו, הוא למד משפטים בקריאה עצמית בהדרכתם של ג'ון סקוט ופרנסיס ברוקס בוורנטון, וירג'יניה, וב-1823 התקבל ללשכת עורכי הדין של וירג'יניה. כקווייקר אדוק (ועד היום הקווייקר היחידי שכיהן בבית המשפט העליון), התנגד סוויין באופן נמרץ לעבדות, וב-1824 הוא עזב את וירג'יניה ועבר לאוהיו, שהייתה מדינת חירות.
ראשית הקריירה

סוויין פתח משרד עורכי דין בקושוקטון, וב-1825 הוא נבחר לתפקיד התובע המחוזי. ארבע שנים לאחר מכן הוא נבחר לבית המחוקקים של אוהיו. ב-1830 הוא מונה על ידי הנשיא אנדרו ג'קסון כתובע הפדרלי של אוהיו ועבר לבירת המדינה קולומבוס כדי לקבל על עצמו את המשרה.
בעת כהונתו כתובע הפדרלי, נבחר סוויין ב-1834 כחבר במועצת העיר קולומבוס וב-1836 הוא נבחר שוב לבית המחוקקים של אוהיו. כתובע פדרלי הוא יצר ידידות קרובה עם שופט בית המשפט העליון ג'ון מקלין. בשלהי הקריירה שלו היה מקלין תומך נלהב ברפובליקנים, וכאשר המפלגה הוקמה ב-1855, היה סוויין לאחד מראשוני חבריה ומארגניה.
ב-1835, כאשר סכסוכי הגבול הגוברים בין אוהיו לבין טריטוריית מישיגן ("מלחמת טולידו") איימו להפוך לעימות אלים, שיגר מושל אוהיו רוברט לוקאס את סוויין, יחד עם חבר הקונגרס לשעבר ויליאם אלן וחבר בית המחוקקים של אוהיו לשעבר, דייוויד דיסני, לוושינגטון, כדי להוועד עם הנשיא ג'קסון. המשלחת הציגה בפני הנשיא את עמדתה של אוהיו ודחקה בו לפעול במהירות כדי לטפל במצב.
שופט בבית המשפט העליון של ארצות הברית > מינויו

ג'ון מקלין היה אחד משני שופטי בית המשפט העליון של ארצות הברית שהתנגדו לדעת הרוב בפסק דין דרד סקוט נגד סנדפורד. בבחירות לנשיאות של 1860 הוא שאף להיבחר כמועמד המפלגה הרפובליקנית, אך הפסיד לאברהם לינקולן. במספר הזדמנויות המליץ מקלין ללינקולן שהמועמד להחליפו על כס השיפוט יהיה סוויין. המלצה זו הגיע בעיתוי מתאים, כאשר באפריל 1861 הלך מקלין לעולמו, זמן קצר לאחר השבעתו של לינקולן לנשיאות. עם פרוץ מלחמת האזרחים פתח סוויין במסע למינויו לתפקיד, ושידל מספר חברי קונגרס מטעם אוהיו לתמוך במועמדותו. כפי שצוין באחד המקורות: "סוויין ענה לקריטריונים של לינקולן להתמנות לתפקיד: מחויבותו לאיחוד, התנגדותו לעבדות ומוצאו מאוהיו, מדינתו של לינקולן". קיימת גם סברה שסוויין ייצג עבדים נמלטים בבית המשפט.
תשעה חודשים לאחר מותו של מקלין, ב-21 בינואר 1862, הוגשה מועמדותו של סוויין. ב-24 בינואר אושר מינויו על ידי הסנאט של ארצות הברית וב-27 בינואר הוא הושבע לתפקידו.
שנותיו האחרונות

סוויין לא נחשב לשופט מפורסם במיוחד. הוא כתב כמה פסקי דין, ובדרך כלל חתם על פסקי דין שנכתבו על ידי אחרים והמשיך לכהן על כס השיפוט זמן רב לאחר שהוא לא היה במיטבו מבחינה בריאותית. הוא נעתר ללחציו של הנשיא רתרפורד הייז לפרוש לאחר שהובטח לו שידידו ועמיתו מאוהיו סטנלי מתיוס ימונה במקומו.
בנו, וייג'ר סוויין, שירת במלחמת האזרחים, הגיע לדרגת מייג'ור גנרל ושירת כמושל הצבאי של אלבמה לאחר המלחמה. לאחר מכן הוא ייסד משרדי עורכי דין בטולידו ובניו יורק. בנו של וייג'ר, שנקרא נוח הייז סוויין על שם סבו, היה נשיא חברת האחים ברנס, מיבילת הפחם הגדולה בארצות הברית, עד לפרישתו ב-1932. בן אחר של וייג'ר, אלפרד האריס סוויין, היה סגן נשיא ג'נרל מוטורס. בן נוסף של סוויין, נוח סוויין הבן, היה עורך דין בטולידו ותרם קרקע ששמשה לבניית מגרשה של קבוצת הבייסבול המקומית Toledo Mud Hens.
נוח סוויין נפטר ב-8 ביוני 1884 בניו יורק ונטמן בבית הקברות אוק היל שבוושינגטון הבירה.
הערות שוליים

1 2  Stephenson, Donald Grier, Jr. (2003). The Waite Court: Justices, Rulings, and Legacy. ABC-CLIO. pp. 63–69.
↑  J. Smith Futhey, History of Chester County, Pennsylvania, with Genealogical and Biographical Sketches, vol 2, Heritage Books, 2007, p. 733.
↑  Noah Haynes Swayne - The Supreme Court of Ohio & The Ohio Judicial System
↑  "American Law Encyclopedia, Vol. 9, Noah Hayes Swayne".
↑  Way, Willard V. (2005) (1869). "The Toledo War". The facts and historical events of the Toledo war of 1835. Ann Arbor, Mich.: University of Michigan Library. p. 33.
↑  Galloway, Tod B. (1895). "The Ohio-Michigan Boundary Line Dispute". Ohio History. Ohio State Archaeological and Historical Society. 4: 221. Archived from the original on 2007-12-25.
↑  Oyez: Noah Haynes Swayne Biography, U.S. Supreme Court Media
1 2  "Ariens, Michael, Noah Swayne". Archived from the original on 2008-05-16.
↑  UNITED STATES v. RHODES. (Abb. U. S. 28; 1 Am. Law T. Rep. U. S. Cts. 22; 7 Am. Law Reg. (N. S.) 233.) Circuit Court, D. Kentucky., 1866.
↑  Pamela Brandwein, Reconstructing Reconstruction: The Supreme Court and the Production of Historical Truth, Duke University Press, 1999, pp. 72-74.
↑  D. Grier Stephenson, The Waite Court: Justices, Rulings, and Legacy, ABC-CLIO, 2003, p. 66.
↑  Biography of Noah Hayes Swayne, Sixth Circuit Archived 2009-01-19 at the Wayback Machine United States Court of Appeals.
↑  Oyez: Gelpcke v. Dubuque, U.S. Supreme Court Media
↑  "Personnel", TIME, September 26, 1932
↑  "Swayne Field" Archived 2006-07-16 at the Wayback Machine, Toledo's Attic
| --- | --- |
בקרת זהויות :  ISNI: 0000 0000 3217 8189  LCCN: n96042536  SNAC: w62v2f23  VIAF: 75579799   WorldCat (עם VIAF): 75579799
נועה הר ציון

| --- | --- |

 לידה:  6 במאי 1989 (בת 35) גני יהודה, ישראל 
 מדינה:  ישראל 
 מקום לימודים:  סל"ה - הסטודיו לאמנויות התיאטרון מיסודו של יורם לוינשטיין 
 פרופיל ב-IMDb
 
נועה הר ציון (נולדה ב-6 במאי 1989) היא שחקנית ישראלית.
ביוגרפיה

נועה הר ציון נולדה בגני יהודה ובהיותה בת חצי שנה עברה עם משפחתה לכרמי יוסף, שם גדלה. לנועה אח ואחות מבוגרים ממנה. הוריה, רעיה ועופר הר ציון, הם בעליה של חברה לצמחי נוי. בתיכון למדה ספרות ותיאטרון וביימה את המחזה "איחש פישר" מאת חנוך לוין. בצה"ל שירתה בתחילה כמש"קית קישור לכוחות הזרים, אחר-כך ככלבנית ביחידת עוקץ ולבסוף כפקידה פלוגתית.
בתום שירותה הצבאי עשתה מכינה בת חצי שנה בסטודיו לאמנויות התיאטרון מיסודו של יורם לוינשטיין. היא בוגרת המסלול המלא בסטודיו של יורם לווינשטיין (2014-2011). במסגרת לימודיה זכתה בארבע מלגות: שתי מלגות הצטיינות, מלגה בתחרות מונולוגים ומלגה בתחרות מחזות זמר.
ב-2014 זכתה בפרס השחקנית הטובה ביותר בתפקיד ראשי בפסטיבל עכו בהצגה "אמסטרדם בלוג" מאת ובבימויו של ראובן קלינסקי. בהצגה מגלמת הר ציון את דמותה של שלי, צעירה ירושלמית במשבר, בת להורים גרושים שנוהגת לצלם את עצמה באובססיביות. שלי מכירה ברשת את הבלוגרית מרגריטה, מתאהבת בה וטסה ביום ולנטיין לאמסטרדם בה מרגריטה מתגוררת, כדי לפגוש אותה. אולם מרגריטה אינה מגיעה למפגש ובמקומה מופיעה אנה פרנק.
ב-2016 זכתה בפרס השחקנית בתפקיד ראשי הטובה ביותר בתחרות פרס הבמה לילדים ונוער בהצגה "הנקה ופיט". ההצגה מציגה בתיאטרון המדיטק והיא עיבוד של ליאור גרטי לספר מאת רן כהן אהרונוב, בבימויו של נועם שמואל. ההצגה מתרחשת באמסטרדם, הולנד, בתקופת מלחמת העולם השנייה, הר ציון מגלמת את דמותה של הנקה הילדה, שמופרדת מהוריה ומסתתרת אצל משפחה הולנדית זרה.
ב-2016 זכתה בפרס השחקנית בתפקיד משני הטובה ביותר, בתחרות פרס הבמה לילדים ונוער בהצגה "מושלמת". ההצגה מציגה בתיאטרון המדיטק והיא עיבוד של יעל טילמן ונועה לזר קינן לספר "נערות בלחץ" מאת ג'קלין וילסון, בבימויה של יעל טילמן. בהצגה הר ציון מגלמת את דמותו של בן, ילד בן עשר, הסובל מהפרעות קשב וריכוז.
הר ציון שיחקה במספר הצגות בתיאטרון גשר: "המחברת הגדולה", בבימויו של עירד רובינשטיין; "חוות החיות" בבימויו של נועם שמואל; "תל חורף", בבימויו של מיכאל קרמנקו; ו"במנהרה", עיבוד של רועי חן המבוסס על תסריט של דניס טנוביץ', בבימויו של עירד רובינשטיין.
ב-2016 הצטלמה לתפקיד הנשי הראשי בסרט הקולנוע העצמאי באורך מלא "ארץ נשייה", מאת ובבימויו של איציק רוזן. הסרט מתרחש בתל אביב של העתיד הקרוב, בה בחור (הלל קפון) מתעד את עצמו אונס נשים ומעלה את הסרטונים לדארקנט. הר ציון מגלמת את זוגתו, הדס, פליטת הריאליטי.
פרסים

2016 - פרס השחקנית בתפקיד ראשי הטובה ביותר בתחרות פרס הבמה לילדים ונוער בהצגה "הנקה ופיט"
2016 - פרס השחקנית בתפקיד משני הטובה ביותר בתחרות פרס הבמה לילדים ונוער בהצגה "מושלמת"
2014 - פרס השחקנית הטובה ביותר בתפקיד ראשי בפסטיבל עכו בהצגה "אמסטרדם בלוג"
גלריית תמונות

עם תום אפלבאום בהצגה "חוות החיות", תיאטרון גשר, ספטמבר 2015
"מושלמת", תיאטרון המדיטק, מאי 2015
עם גל קורן והלל קפון בהצגה "המחברת הגדולה", האנגר גשר, מרץ 2014
עם דור מיכאלי בהצגה "תל חורף", תיאטרון גשר, ספטמבר 2016
"היידי בת ההרים", תיאטרון המדיטק, מאי 2014
עם קרן סלנט בהצגה "הנקה ופיט", תיאטרון המדיטק, פברואר 2015
תפקידים

תיאטרון
| שנה | הצגה | תיאטרון | מחזאי | במאי | תפקיד |
| --- | --- | --- | --- | --- | --- |
| 2023 | סתם | התיאטרון הארצי לילדים ולנוער | חגית בודנקין | אסנת זיביל | הצגת יחיד |
| 2018 | מקבת גרסה ללא מילים | תיאטרון גשר | על פי ויליאם שייקספיר | סרגיי זמלאנסקי |  |
| 2017 | במנהרה | תיאטרון גשר | רועי חן (בהשראת הסרט "שטח הפקר") | עירד רובינשטיין | מגוון תפקידים |
| 2016 | תל חורף | תיאטרון גשר | ג'ון קריאני | מיכאל קרמנקו | מגוון תפקידים |
| 2015 | אי שפיות | קבוצת תיאטרון אורתו-דה | יפעת זנדני צפריר וציפי גלעד | יפעת זנדני-צפריר וינון צפריר | האישה |
| 2015 | חוות החיות | תיאטרון גשר | עיבוד של פיטר הול לספרו של ג'ורג' אורוול | נועם שמואל | סקווילר החזיר |
| 2015 | מושלמת | תיאטרון המדיטק | עיבוד של יעל טילמן ונועה לזר קינן לספרה של ג'קלין וילסון "נערות בלחץ" | יעל טילמן | בן |
| 2014 | אמסטרדם בלוג | התחילה בפסטיבל עכו וממשיכה בתיאטרון תמונע | ראובן קלינסקי | ראובן קלינסקי | שלי |
| 2014 | המחברת הגדולה | התחילה בסטודיו למשחק של יורם לוינשטיין ומציגה כיום בהאנגר גשר | עיבוד של עינת ברנובסקי לספרה של אגוטה קריסטוף | עירד רובינשטיין | המשרתת ואם התאומים |
| 2014 | היידי בת ההרים | תיאטרון המדיטק | עיבוד של עידו ריקלין לספרה של יוהנה ספירי | רפי ניב | טינטה המשרתת וברבורי העז |
| 2014 | הנקה ופיט | תיאטרון המדיטק | עיבוד של ליאור גרטי לספר מאת רן כהן אהרונוב | נועם שמואל | הנקה |
קולנוע
| סרט | סרט | סוגה | במאי | תפקיד |
| --- | --- | --- | --- | --- |
| 2016 | ארץ נשייה | סרט עצמאי באורך מלא | איציק רוזן | הדס, תפקיד ראשי נשי |
ניסאן דיזל ספייס ראנר 7

| --- | --- |

Nissan Diesel Space Runner 7
 מאפיינים כלליים
 יצרן:  UD Trucks Corporation (אנ') (קרוי גם: Nissan Diesel)
 שנות ייצור:  1994–2003
 הרכבה:  יפן יפן
 חברת אם:  ניסאן
 סיווג:  אוטובוס להסעת תיירים
 אורך:  7.0 מטר
 מפרט טכני
 מנוע:  מנועי דיזל FE6E המפיק 195 כ"ס  FE6TA המפיק 235 כ"ס (מגדש טורבו  FE6TA המפיק 240 כ"ס (מגדש טורבו
 הילוכים:  תמסורת ידנית – 5 מהירויות
ניסאן דיזל ספייס ראנר 7 (ביפנית: 日産ディーゼル・スペースランナー7, באנגלית: Nissan Diesel Space Runner 7) הוא אוטובוס קטן, מתוצרת חברת האוטובוסים UD Trucks Corporation (אנ') (ביפנית: UDトラックス株式会社), קרויה גם: Nissan Diesel), שהייתה בבעלות ניסאן אשר יוצר בין השנים 1994–2003 ביפן.
"ניסאן דיזל ספייס ראנר 7"

"ניסאן דיזל ספייס ראנר 7" יועד בעיקר כאוטובוס תיירים.
"ניסאן דיזל ספייס ראנר 7" מוגדר כאוטובוס שיש בו סיפון יחיד לנוסעים.
25 מושבים.
דלתות כניסה: 1.
מנוע דיזל אחורי.
"ניסאן דיזל ספייס ראנר 7" > דגמים

"U-EN210DAN" – יוצר משנת 1994.
"KC-EN211DAN" – יוצר משנת 1995.
"KC-EN250DAN" – יוצר משנת 1995.
"KK-EN252DAN" – יוצר משנת 1999.
גלריה

"ניסאן דיזל ספייס ראנר 7"
"ניסאן דיזל ספייס ראנר 7"
ראו גם

ניסאן
ניסאן דיזל ספייס דרים
ניסאן דיזל ספייס ראנר RM
ניסאן דיזל ספייס ראנר A
הערות שוליים

↑  "ניסאן דיזל ספייס ראנר 7" chuko-bus.com/small/post-10659
↑  "ניסאן דיזל ספייס ראנר 7" content/uploads/zasekihyou
ניסאן דיזל ספייס ראנר JP

| --- | --- |

Nissan Diesel Space Runner JP
 מאפיינים כלליים
 יצרן:  UD Trucks Corporation (אנ') (קרוי גם: Nissan Diesel)
 שנות ייצור:  1984–2010
 הרכבה:  יפן יפן
 מודל קודם:  ניסאן דיזל ספייס ראנר RM
 חברת אם:  ניסאן
 סיווג:  אוטובוס עירוני
 אורך:  10.2 מטר  10.5 מטר
 רוחב:  2.50 מטר
 גובה:  3.0 מטר  3.2 מטר
 בסיס גלגלים:  5.55 מטר  5.58 מטר
 מפרט טכני
 מנוע:  מנועי דיזל FE6  FE6TA המפיק 235 כ"ס (מגדש טורבו, יוצר משנת 1994)  5 צילינדרים, מסוג J07E  4 צילינדרים, בטור, 7,545 סמ"ק, מנוע טורבו-דיזל מתוצרת מיצובישי מסוג "6M60"
 הילוכים:  תמסורת ידנית מתוצרת "UD"  תמסורת אוטומטית מתוצרת "ZF"
ניסאן דיזל ספייס ראנר JP (ביפנית: 日産ディーゼル・スペースランナーJP, באנגלית: Nissan Diesel Space Runner JP) הוא אוטובוס עירוני, אשר יוצר במספר תצורות, מתוצרת יצרנית האוטובוסים UD Trucks Corporation (אנ') (ביפנית: UDトラックス株式会社), קרוי גם: Nissan Diesel) שהייתה בבעלות ניסאן אשר יוצר בין השנים 1984–2010 ביפן.
"ניסאן דיזל ספייס ראנר JP"

"ניסאן דיזל ספייס ראנר JP" מוגדר כאוטובוס שיש בו סיפון יחיד לנוסעים.
אוטובוס נמוך-רצפה (בחלק מהדגמים רצפה גבוהה עם מדרגות בדלת השנייה).
דלתות כניסה: 2.
מנוע דיזל אחורי.
לאחר אישור סוג וייצור המוני בשנת 1994, נקבעו בנוסף בשנת 1999 מפרט קפיצי אוויר (מתלים אוויר) תקן חדש לאוטובוסים בקומה נמוכה לנתיבים עירוניים.
"ניסאן דיזל ספייס ראנר JP" > דגמים

"U-JP211" – יוצר משנת 1994.
"KC-JP250" – יוצר משנת 1995.
"KL-JP252" – יוצר משנת 1999.
"PK-JP360" – יוצר משנת 2004.
"PDG-JP820" – יוצר משנת 2007.
גלריה

"ניסאן דיזל ספייס ראנר JP"
"ניסאן דיזל ספייס ראנר JP"
"ניסאן דיזל ספייס ראנר JP"
"ניסאן דיזל ספייס ראנר JP"
"ניסאן דיזל ספייס ראנר JP"
"ניסאן דיזל ספייס ראנר JP"
"ניסאן דיזל ספייס ראנר JP"
דגם "ניסאן דיזל ספייס ראנר JP" עם רצפה גבוהה עם מדרגות בדלת השנייה
ראו גם

ניסאן
ניסאן דיזל ספייס דרים
ניסאן דיזל ספייס ראנר RM
ניסאן דיזל ספייס ראנר A
ניסאן דיזל ספייס ראנר 7
הערות שוליים

↑  מנוע 5 צילינדרים מסוג "J07E" hino.com.au/500/features/engines
↑  מנוע "6M60" mitsubishi-fuso.com
↑  "ניסאן דיזל ספייס ראנר JP" - תמונות seta40416.exblog.jp/tags
↑  עומס קפיץ - מותאם למשקל אותו צריך לשאת המתלה. כלי רכב כבד יותר יזדקק לקפיץ בעל קבוע גבוה יותר כדי להתמודד עם המשקל. למאפיין זה של הקפיץ יש השפעה מרכזית על קשיחות המתלה
מתג אופטי

מתג אופטי הוא רכיב המאפשר הפניה וחסימה של אות אופטי במערכת תקשורת אופטית מבוססת סיב אופטי או במערכת משולבת רכיבים אופטיים.
יש שיטות שונות ליצור ושימוש במתג אופטי כאשר חלקן אופטיות, חלקן חשמליות וחלקן מכניות.
ראו גם

מיתוג
נסים לבאי

ניסים בקיר לבאי (באדיגית: Нисим ЛIыпый) (נולד ב-9 בספטמבר 1962) היה ראש המועצה המקומית כפר כמא.
נבחר ליו"ר ה-14 של המועצה המקומית כפר כמא בשנת 2008, ועד 2013 כיהן כראש המועצה.
שירת בצה"ל והשתחרר בדרגת סא"ל. הוא בעל תואר שני במנהל עסקים.
נשוי ואב לשני ילדים וסבא ל-1.
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
ניסאן דיזל ספייס ראנר RP

| --- | --- |

Nissan Diesel Space Runner RP
 מאפיינים כלליים
 יצרן:  UD Trucks Corporation (אנ') (קרוי גם: Nissan Diesel)
 שנות ייצור:  1986–2007
 הרכבה:  יפן יפן
 מודל אחריו:  ניסאן דיזל ספייס ראנר RA
 חברת אם:  ניסאן
 סיווג:  אוטובוס עירוני
 אורך:  11.2–11.9 מטר
 רוחב:  2.55 מטר
 גובה:  3.0 מטר
 מפרט טכני
 מנוע:  מנועי דיזל 5 צילינדרים, מסוג J07E  FE6 – המפיק 180 כ"ס  FE6 – המפיק 185 כ"ס  FE6T – המפיק 205 כ"ס (מגדש טורבו)  FE6TA – המפיק 235 כ"ס (מגדש טורבו)  מנוע 6,925 סמ"ק מסוג FE6TB המפיק 270 כ"ס (מגדש טורבו, יוצר משנת 2000)
 הילוכים:  תמסורת ידנית מתוצרת "UD"  תמסורת אוטומטית מתוצרת "ZF"
ניסאן דיזל ספייס ראנר RP (ביפנית: 日産ディーゼル・スペースランナーRP, באנגלית: Nissan Diesel Space Runner RP) הוא אוטובוס עירוני, מתוצרת יצרנית האוטובוסים UD Trucks Corporation (אנ') (ביפנית: UDトラックス株式会社), קרוי גם: Nissan Diesel) שהייתה בבעלות ניסאן אשר יוצר בין השנים 1986–2007 ביפן.
"ניסאן דיזל ספייס ראנר RP"

"ניסאן דיזל ספייס ראנר RM" מוגדר כאוטובוס שיש בו סיפון יחיד לנוסעים.
אוטובוס נמוך-רצפה.
דלתות כניסה: 2.
מנוע במיקום אחורי.